IMISLab/GreekWikipedia huggingface dataset:
Γκυ του Παντιέβρ

Ο Γκυ, γαλλ.: Guy de Bretagne de Penthièvre ή Guy VII de Limoges (1287 – 27 Μαρτίου 1331), ήταν υποκόμης του Λιμόζ από το 1314 έως το 1317, και κόμης του Παντιέβρ από το 1317 έως το 1331.

 Γεννήθηκε στο Σαιλό, ως ο 2ος γιος του Aρθούρου Β΄ δούκα της Βρετάνης και της Mαρίας, υποκόμισσας του Λιμόζ. Ο αδελφός του Γκυ, Ιωάννης Γ' δούκας της Βρετάνης, νυμφεύτηκε την Ισαβέλλα της Καστίλης και ως γαμήλιο δώρο, της έδωσε την περιφέρεια του Λιμόζ. Ο Γκυ αρνήθηκε να επικυρώσει το δώρο αυτής της περιουσίας, που κληρονόμησε από τη μητέρα τους, στην οποία ο ίδιος είχε δικαιώματα. Μετά από αρκετά χρόνια γάμου, ενώ η Iσαβέλλα παρέμενε άτεκνη, ο δούκας Ιωάννης Γ΄ έδωσε στον αδελφό του τον Μάρτιο του 1314 την αμφισβητούμενη επαρχία. Η Iσαβέλλα διαμαρτυρήθηκε στον πάπα, ο οποίος με μία βούλα την 1η Σεπτεμβρίου 1314 κάλεσε τον δούκα να επιστρέψει την επικράτειά της. Έτσι αυτή ανέκτησε την υποκομητεία το 1317. Ο Ιωάννης Γ' με τη σειρά του αποζημίωσε τον αδελφό του με την κομητεία του Παντιέβρ. Το 1318 ο Γκυ νυμφεύτηκε την Ιωάννα του Αβωγκούρ (1300 – 1327), κυρία του Γκοελό, κόρης του Ερρίκου κυρίου του Aβωγκούρ, με την οποία απέκτησε μία κόρη: Ιωάννα (1319 – 1384), κόμισσα του Παντιέβρ, μετά δούκισσα της Βρετάνης, όταν παντρεύτηκε το 1337 τον Κάρολο των Σατιγιόν-Μπλουά (1319 – 1364) .Ενώνοντας τις δικές του περιοχές με αυτές της συζύγου του στο Γκοελό, ο Γκυ εδραίωσε μία σημαντική πολιτική δύναμη στη βόρεια Βρετάνη. Μέχρι το 1327, ο Γκυ ήταν χήρος. Νυμφεύτηκε την Ιωάννα του Μπελεβίλ, αλλά μετά από καταγγελία της οικογένειάς του και μία έρευνα που πραγματοποιήθηκε στις 10 Φεβρουαρίου 1330 από τους επισκόπους Βαν (Vannes) και Ρεν (Rennes), ο γάμος ακυρώθηκε από τον πάπα Ιωάννη ΚΒ΄ το 1330. Στις 12 Φεβρουαρίου 1331 ο πάπας εξουσιοδότησε τον Γκυ να νυμφευτεί «κατά τη διάρκεια της Τεσσαρακοστής» τη Μαρία του Μπλουά, ανιψιά του Φιλίππου ΣΤ΄ της Γαλλίας. Ο Γκυ απεβίωσε ξαφνικά την Τρίτη 26 Μαρτίου 1331, χωρίς να έχει ξανανυμφευτεί. Τα δικαιώματά του πέρασαν στην κόρη του Ιωάννα του Παντιέβρ. Τάφηκε στην εκκλησία των Κορντελιέ (Cordeliers) στο Γκενγκάν, τη νεκρόπολη της οικογένειας τής συζύγου του. Morvan, Frederic (2009). La Chevalerie bretonne et la formation de l'armee ducale, 1260-1341 (στα French). Presses Universitaires de Rennes.
Σόνγκναμ ΦΚ

Η Σόνγκναμ ΦΚ (χάνγκουλ: 성남 FC) είναι νοτιοκορεατική επαγγελματική ποδοσφαιρική ομάδα από τη Σόνγκναμ. Ιδρύθηκε στις 18 Μαρτίου του 1989 με την ονομασία «Ίλχουα Τσόνμα» (일화 천마). Αποτελεί μία από τις πλέον επιτυχημένες ομάδες στη Νότια Κορέα, έχοντας κατακτήσει εγχώριους και διεθνείς τίτλους, με σημαντικότερη την κατάκτηση δύο ΑΦΚ Τσάμπιονς Λιγκ. Η ομάδα κατετάγει πέμπτη στο Asian Clubs of the 20th century του IFFHS.

 Τελευταία ενημέρωση: 7 Ιουλίου 2017 Πρωταθλήματα Κ Λιγκ ΚλάσικΠρωταθλήτρια (7): 1993, 1994, 1995, 2001, 2002, 2003, 2006 Δεύτερη θέση (3): 1992, 2007, 2009 Κύπελλα ΚύπελλοΚυπελλούχος (3): 1999, 2011, 2014 Φιναλίστ (3): 1997, 2000, 2009Λιγκ ΚαπΝικήτρια (3): 1992, 2002, 2004 Φιναλίστ (3): 1995, 2000, 2006Σούπερ ΚαπΝικήτρια (1): 2002 Φιναλίστ (2): 2000, 2004Προεδρικό Κύπελλο'Νικήτρια (1): 1999 Ηπειρωτικές ΑΦΚ Τσάμπιονς ΛιγκΝικήτρια (2): 1995, 2010 Φιναλίστ (2): 1996–97, 2004Ασιατικό Σούπερ ΚαπΝικήτρια (1): 1996 Παγκόσμιες Παγκόσμιο Κύπελλο ΣυλλόγωνΤέταρτη θέση (1): 2010 Η ομάδα ιδρύθηκε το 1989 με την ονομασία «Ίλχουα Τσόνμα» (일화 천마). Ως έμβλημα της ομάδας επιλέχθηκε το Τσόνμα (πήγασος της κορεατικής κουλτούρας τον οποίο ίππευε στον ουρανό ο Αυτοκράτορας Γιου Ντι). Η ομάδα μετεγκαταστάθηκε από τη Σεούλ στο Τσόναν, με αποτέλεσμα τη μετονομασία της σε «Τσόναν Ίλχουα Τσόνμα». Μία νέα αλλαγή έδρας έγινε το 2000, αυτή τη φορά στο Σόνγκναμ, όταν η ομάδα πήρε την ονομασία «Σόνγκναμ Ίλχουα Τσόνμα» (성남 일화 천마). Το Δεκέμβριο του 2013, ο δήμος της Σόνγκναμ αγόρασε την ομάδα από την Ilhwa Co., Ltd και τη μετονόμασε σε «Σόνγκναμ ΦΚ». Επίσημος ιστότοπος
Καστάνιτσα Αρκαδίας

Η Καστάνιτσα (τσακωνικά: Γαστένιτσα, παλαιότερη ονομασία: Καστανίτσα) είναι ορεινό χωριό της Αρκαδίας, χτισμένο στις πλαγιές του Πάρνωνα σε υψόμετρο 840 μέτρων. Ανήκει στα Τσακωνοχώρια, στα χωριά δηλαδή που ιδρύθηκαν από Τσάκωνες. Βρίσκεται κοντά στα σύνορα των νομών Αρκαδίας και Λακωνίας. Απέχει 72 χλμ από την Τρίπολη και 65 χλμ από την Σπάρτη. Κοντινότερα χωριά σε αυτή είναι η Σίταινα που βρίσκεται βορειότερα της σε απόσταση 6 χλμ και ο Πραστός που βρίσκεται ανατολικότερα σε απόσταση 7 χλμ. Ο πληθυσμός του χωριού ανέρχεται σε 175 κατοίκους σύμφωνα με την απογραφή του 2011. Το χωριό διατηρεί αναλλοίωτα στοιχεία της Τσακώνικης παράδοσης και έχει ανακηρυχθεί παραδοσιακός οικισμός.

 Η Καστάνιτσα ιδρύθηκε από Τσάκωνες οι οποίοι κατέφυγαν στα ορεινά του Πάρνωνα κατά τη διάρκεια των Σλαβικών επιδρομών στην Πελοπόννησο στα τέλη του 6ου αιώνα μ.Χ. Αναφέρεται για πρώτη φορά σε Χρυσόβουλο του αυτοκράτορα Ανδρόνικου Β' Παλαιολόγου το 1293 μ.Χ, με την ονομασία Κωστάντζα και είναι το πρώτο Τσακωνοχώρι για το οποίο υπάρχει γραπτή αναφορά. Η Καστάνιτσα ήταν χτισμένη πάνω σε πέρασμα στρατηγικής σημασίας, για τη φύλαξη του οποίου είχε χτιστεί κάστρο στην κορυφή του λόφου, πάνω από τον οικισμό, ερείπια του οποίου διατηρούνται μέχρι σήμερα. Αναφορές για το χωριό συνεχίζουν να υπάρχουν κατά την περίοδο της Τουρκοκρατίας. Το χωριό έδωσε το παρόν στην επανάσταση του 1821. Οι Καστανιτσιώτες αντιστάθηκαν σθεναρά στα στρατεύματα του Ιμπραήμ, που εισέβαλαν στην περιοχή το 1826, σώζοντας το χωριό από την καταστροφή.Μετά την απελευθέρωση αποτέλεσε αρχικά έδρα του δήμου Σιταίνης, ο οποίος καταργήθηκε μετά από λίγα χρόνια λειτουργίας και εντάχθηκε στον δήμο Βρασιών. Στο διάστημα 1912-1998 αποτέλεσε ξεχωριστή κοινότητα ενώ από το 1999 ανήκει διοικητικά στον δήμο Βόρειας Κυνουρίας. Ο οικισμός αποτελεί τόπο καταγωγής του λογοτέχνη Γεωργίου Στρατήγη (1860-1938). Το χωριό είναι σκαρφαλωμένο σε μία πλαγιά του Πάρνωνα, σε υψόμετρο 840 μέτρων. Είναι χτισμένο κατά μήκος του αυχένα που συνδέει δύο υψώματα. Διατηρεί αναλλοίωτη την παραδοσιακή τσακώνικη αρχιτεκτονική με τα χαρακτηριστικά πυργόσπιτα με τις στέγες από τοπικό σχιστόλιθο. Στην κορυφή του βόρειου υψώματος πάνω από τον οικισμό, διατηρούνται ερείπια του παλιού πύργου, που χτίστηκε από Βυζαντινούς του Δεσποτάτου του Μυστρά, τον 14ο αιώνα με σκοπό την οχύρωση της περιοχής. Κατάλογος παραδοσιακών οικισμών της Ελλάδας Τσάκωνες Τσακωνική διάλεκτος Τσακώνικη ενδυμασία ιστοσελίδα για την Καστάνιτσα Αρχειοθετήθηκε 2011-06-13 στο Wayback Machine. Πληροφορίες για την Καστάνιτσα
Εμμανουήλ Τζανφορνάρης

Ο Εμμανουήλ Τζανφορνάρης ή Εμμανουήλ Μάνος (Κέρκυρα, 1570 - Βενετία, 1630) ήταν διάσημος Έλληνας ζωγράφος που εργάστηκε στην Κέρκυρα και στην Δημοκρατία της Βενετίας. Ο πατέρας του Γεώργιος ήταν επίσης διάσημος ζωγράφος, δάσκαλος του ήταν ο Θωμάς Μπαθάς. Παρέμεινε ενεργός έντονα στην Ελληνική κοινότητα της Βενετίας μέχρι το 1625, πολλά έργα του βρίσκονται στην Εκκλησία Αγίου Γεωργίου των Ελλήνων. Ο διάσημος ζωγράφος Μιχαήλ Δαμασκηνός και πολλοί άλλοι διάσημοι ζωγράφοι επηρέασαν την τέχνη του, ασπάστηκε την Βενετική Σχολή αλλά έμεινε εξίσου πιστός στην "μανιέρα Γκρέκα". Τα έργα του επηρέασαν διάσημους μετέπειτα ζωγράφους όπως ο Εμμανουήλ Τζάνες, ο Φραγκιάς Καβερτζάς, ο Φιλόθεος Σκούφος και ο γιος του Θεοφύλακτος Τζανφορνάρης. Έχουν επιβιώσει 16 έργα του που βρίσκονται σε όλο τον κόσμο.

 Ο Εμμανουήλ Τζανφορνάρης γεννήθηκε στην Κέρκυρα και ήταν γιος του Γεωργίου Τζανφορνάρη, ο πατέρας του ήταν επίσης διάσημος ζωγράφος και εργάστηκε στην Εκκλησία του Παντοκράτορα στον Ζυγό της Κέρκυρας. Στα παιδικά του χρόνια τον δίδαξε ο διάσημος ζωγράφος Θωμάς Μπαθάς, σε ηλικία 29 ετών αναχώρησε για την Δημοκρατία της Βενετίας και έμεινε σε αυτήν 28 χρόνια. Την εποχή που βρισκόταν στην Βενετία παντρεύτηκε την Ελένη Σοντερίνι και απέκτησε 4 παιδιά, τον Θεοφύλακτο, τον Θωμά, τον Ανδρέα και την Ρόζα. Ο Θεοφύλακτος έγινε ιερέας και παπάς, ο Θωμάς έγινε δικηγόρος, η υπογραφή του Εμμανουήλ βρισκόταν έντονα την περίοδο 1611-1629 στην Ελληνική κοινότητα της Βενετίας. Αργότερα εξελέγη βικάριος (1623, 1625) και εκπρόσωπος επισκόπου. Πέθανε σε ηλικία 61 έτους (1631), καταγράφεται στην Δημοκρατία της Βενετίας ως "Μανουέλ Τζανφορνάρι ντα Κορφού". Πολλές από τις εικόνες του βρέθηκαν στην Εκκλησία Αγίου Γεωργίου των Ελλήνων. Ο γιος του σύμφωνα με μιά διαθήκη του (14 Φεβρουαρίου 1651) κληρονόμησε δύο εικόνες του την "Κοίμηση του Αγίου Σπυρίδωνος" και την "Εορτή της Ορθοδοξίας" με την επιγραφή "«Εμμανουήλου του Ζαν Φορνάρ χείρ 1595»". Ο γιος του Θεοφύλακτος παρέδωσε τις δύο εικόνες στην Ελληνική εκκλησία του Αγίου Γεωργίου (1 Μαρτίου 1658). Σώζεται πίνακάς του στην βιβλιοθήκη του Βατικανού στην Ρώμη, που παριστάνει την κοίμηση του Οσίου Εφραΐμ του Σύρου. Η υπογραφή του πλαστογραφήθηκε όπως και σε άλλους μεγάλους καλλιτέχνες στην εποχή του. Ιωάννης Χατζηιωάννου, επιμ. (1927). Πανελλήνιον Λεύκωμα Εθνικής Εκατονταετηρίδος 1821-1921 : Η χρυσή βίβλος του ελληνισμού. Τόμος Δ' Καλλιτεχνία. Εν Αθήναις: Τυποις Ανώνυμου Εταιρείας Εκδόσεων. Ανακτήθηκε στις 24 Μαΐου 2010.
The American Mathematical Monthly

Το American Mathematical Monthly είναι ένα μαθηματικό περιοδικό που ιδρύθηκε από τον Benjamin Finkel το 1894. Εκδίδεται δέκα φορές κάθε χρόνο από την Taylor &amp; Francis εκ μέρους της μαθηματικής ένωσης της Αμερικής. Το American Mathematical Monthly είναι ένα περιοδικό που προορίζεται για ένα ευρύ κοινό μαθηματικών, από προπτυχιακούς φοιτητές έως επαγγελματίες ερευνητές. Τα άρθρα επιλέγονται με βάση το ευρύ ενδιαφέρον τους και εξετάζονται και επιμελούνται ως προς την ποιότητα της παρουσίασης καθώς και το περιεχόμενο. Σε αυτό το American Mathematical Monthly εκπληρώνει έναν διαφορετικό ρόλο από αυτόν των τυπικών μαθηματικών ερευνητικών περιοδικών. Το American Mathematical Monthly είναι το πιο διαβασμένο μαθηματικό περιοδικό στον κόσμο σύμφωνα με τα αρχεία του JSTOR. Πίνακες περιεχομένων με περιλήψεις άρθρων από το 1997–2010 είναι διαθέσιμοι στο διαδίκτυο . Το MAA απονέμει τα βραβεία Lester R. Ford ετησίως σε "συγγραφείς άρθρων με άριστες εξηγήσεις" για άρθρα που δημοσιεύονται στο American Mathematical Monthly.

 2022– : Della Dumbaugh 2017–2021: Σούζαν Κόλεϊ 2012–2016: Scott T. Chapman 2007–2011: Daniel J. Velleman 2002–2006: Μπρους Πάλκα 1997–2001: Roger A. Horn 1992–1996: John H. Ewing 1987–1991: Herbert S. Wilf 1982–1986: Paul Richard Halmos 1978–1981: Ralph Philip Boas, Jr. 1977–1978: Alex Rosenberg και Ralph Philip Boas Jr. 1974–1976: Άλεξ Ρόζενμπεργκ 1969–1973: Harley Flanders 1967–1968: Robert Abraham Rosenbaum 1962–1966: Frederick Arthur Ficken 1957–1961: Ραλφ Ντάνκαν Τζέιμς 1952–1956: Carl Barnett Allendoerfer 1947–1951: Carroll Vincent Newsom 1942–1946: Λέστερ Ράντολφ Φορντ 1937–1941: Έλτον Τζέιμς Μούλτον 1932–1936: Walter Buckingham Carver 1927–1931: William Henry Bussey 1923–1926: Walter Burton Ford 1922: Άλμπερτ Άρνολντ Μπένετ 1919–1921: Raymond Clare Archibald 1918: Robert Daniel Carmichael 1916–1917: Herbert Ellsworth Slaught 1914–1915: Συμβούλιο συντακτών: CH Ashton, RP Baker, WC Brenke, WH Bussey, W.DeW. Cairns, Florian Cajori, RD Carmichael, DR Curtiss, IM DeLong, BF Finkel, ER Hedrick, LC Karpinski, GA Miller, WH Roever, HE Slaught 1913: Herbert Ellsworth Slaught 1909–1912: Benjamin Franklin Finkel, Herbert Ellsworth Slaught, George Abram Miller 1907–1908: Benjamin Franklin Finkel, Herbert Ellsworth Slaught 1905–1906: Benjamin Franklin Finkel, Leonard Eugene Dickson, Oliver Edmunds Glenn 1904: Benjamin Franklin Finkel, Leonard Eugene Dickson, Saul Epsteen 1903: Benjamin Franklin Finkel, Leonard Eugene Dickson 1894–1902: Benjamin Franklin Finkel, John Marvin Colaw Mathematics Magazine The Mathematical Gazette Επίσημη σελίδα του American Mathematical Monthly Αρχείο πινάκων περιεχομένων με περιλήψεις άρθρων Μαθηματική Ένωση της Αμερικής American Mathematical Monthly στο JSTOR Το αμερικανικό μαθηματικό μηνιαίο, hathitrust
Αλέξης Μάρδας

O Αλέξης Μάρδας (2 Μαΐου 1942 - 13 Ιανουαρίου 2017), γνωστός διεθνώς ως Alex Mardas, καθώς και με το προσωνύμιο Magic Alex, ήταν Έλληνας ηλεκτρονικός-μηχανικός, με σχέσεις με το συγκρότημα των Beatles. Ήταν για μια εποχή και επικεφαλής της Apple Corps. Το παρατσούκλι Magic Alex το έδωσε ο John Lennon.

 Γεννήθηκε στις 2 Μαΐου 1942 στην Αθήνα,παντρεύτηκε το 1968 την εικαστικό Ευφροσύνη Δοξιάδη (αδελφή του Απόστολου Δοξιάδη) κι απέκτησαν δύο παιδιά, την Έμυ Μάρδα & τον Νικηφόρο Μάρδα-Δοξιάδη. Το 1993 παντρεύτηκε για δεύτερη φορά, την ηθοποιό Τάνια Τρύπη κι απέκτησε μαζί της μια κόρη, την Μαρίνα Μάρδα. Τα τελευταία χρόνια της ζωής του ταλαιπωρούνταν από παραμορφωτική αρθρίτιδα. Βρέθηκε νεκρός στο διαμέρισμά του στο Κολωνάκι
Γενί Τζαμί (συνοικία Λευκωσίας)

Η Γενί Τζαμί είναι συνοικία του Δήμου Λευκωσίας. Μετά την τουρκική εισβολή του 1974, το μισό περίπου μέρος της διοικητικής έκτασης της συνοικίας δεν ελέγχεται από την Κυπριακή Δημοκρατία. Το έδαφος αυτό ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Στα δυτικά και βόρεια συνορεύει με τη Νεάπολη, στα ανατολικά με το Καϊμακλί, στα νότια με τη συνοικία Τακτελκαλέ, τον Άγιο Κασσιανό, τη Χρυσαλινιώτισσα και τη συνοικία Χαϊδάρ Πασά, στα νοτιοδυτικά με την Αγία Σοφία, τη συνοικία Αμπντί Τσαούς και τον Άγιο Λουκά. Η Γενί Τζαμί απογραφόταν ξεχωριστά σε μερικές από τις απογραφές πληθυσμού που πραγματοποιήθηκαν στην Κύπρο. Στις απογραφές του 1931, του 1960, του 1973 και του 1976 δεν απογράφεται ξεχωριστά. Ο πίνακας που ακολουθεί παρουσιάζει τον πληθυσμό της Γενί Τζαμί όπως καταγράφηκε στις απογραφές πληθυσμού στις οποίες εμφανίζεται. Οι απογραφές από το 1976 και μετά αφορούν το έδαφος της συνοικίας το οποίο βρίσκεται υπό τον έλεγχο της Κυπριακής Δημοκρατίας. Ντοκιμαντέρ αφιερωμένο στα βόρεια προάστεια της Λευκωσίας Γενί Τζαμί, Παλλουριώτισσα και Καϊμακλί
Σιν Μπετ

Η Γενική Υπηρεσία Ασφαλείας (εβραϊκά: שירות הביטחון הכללי, Sherut haBitaẖon haKlali, αραβικά: جهاز الأمن العام), περισσότερο γνωστή με το ακρωνύμιο Σαμπάκ (εβραϊκά: שב"כ, αραβικά: شاباك, αγγλικά: ISA) ή Σιν Μπετ (από τα δύο πρώτα εβραϊκά γράμματα της σύντμησης του ονόματος), είναι η υπηρεσία εσωτερικής ασφάλειας του Ισραήλ (παρόμοια με τη βρετανική MI5 ή το αμερικανικό FBI). Το σύνθημά της είναι Μαγκέν βεΛό Γιερα'έ (מגן ולא יראה), που σημαίνει «αμυνόμενος που δεν πρέπει να φανεί» ή «η αόρατη ασπίδα». Είναι μία από τις τρεις κύριες οργανώσεις της ισραηλινής κοινότητας υπηρεσιών πληροφοριών, παράλληλα με την Αμάν (στρατιωτική υπηρεσία πληροφοριών) και τη Μοσάντ (μυστική υπηρεσία εξωτερικών).

 Η Σιν Μπετ πιστεύεται ότι έχει τρεις επιχειρησιακές πτέρυγες: Το Τμήμα Αραβικών Υποθέσεων: υπεύθυνο κυρίως για αραβικές δραστηριότητες που σχετίζονται με την καταπολέμηση της τρομοκρατίας στο Ισραήλ, τη Δυτική Όχθη και τη Λωρίδα της Γάζας. Το Τμήμα μη Αραβικών Υποθέσεων: υπεύθυνο για μη αραβικά θέματα ασφάλειας και τη συνεργασία με ξένους οργανισμούς ασφάλειας, αφορούσε στο παρελθόν υποθέσεις σχετικές με το ανατολικό μπλοκ. Το Τμήμα Προστασίας Ασφάλειας: υπεύθυνο για την προστασία των φυσικών προσώπων υψηλής αξίας και σε περιοχές της χώρας, όπως κυβερνητικοί αξιωματούχοι, πρεσβείες, αεροδρόμια, και ερευνητικές εγκαταστάσεις.Παρά το γεγονός ότι είναι υπηρεσία ασφαλείας, δεν αποτελεί μέρος του ισραηλινού υπουργείου άμυνας, ενώ ο επικεφαλής λογοδοτεί απευθείας στον πρωθυπουργό του Ισραήλ. Τα καθήκοντα της Σιν Μπετ αφορούν θέματα κρατικής ασφάλειας, αποκαλύψεις σχετικές με περιπτώσεις τρομοκρατίας, ανάκριση υπόπτων για τρομοκρατία, παροχή απόρρητων πληροφοριών για τις αντιτρομοκρατικές επιχειρήσεις στη Δυτική Όχθη και τη Λωρίδα της Γάζας, αντικατασκοπία, μέσα προσωπικής ασφάλειας των ανωτέρων δημοσίων υπαλλήλων, εξασφαλίζοντας παράλληλα προστασία σε σημαντικές υποδομές και κυβερνητικά κτίρια, όπως και η διαφύλαξη ισραηλινών αεροπορικών εταιρειών και πρεσβειών στο εξωτερικό. Επίσημος ιστότοπος ΜΙ5 FBI
Ρικίσι

Ο Σολόφα Φατού Jr. (γεννημένος στις 11 Οκτωβρίου, 1965) είναι ένας επαγγελματίας παλαιστής, περισσότερο γνωστός με το ψευδώνυμο Ρικίσι, που χρησιμοποιεί στα ρινγκ. Είναι γνωστότερος για το πέρασμά του για αρκετά χρόνια από το WWE. Έχει κατακτήσει ομαδικούς τίτλους, αλλά και το Διηπειρωτικό Πρωτάθλημα WWE μια φορά. Είναι μέλος της παλαιστικής οικογένειας Ανοάι.

 Ξεκίνησε την καριέρα του το 1985, αφού εκπαιδεύτηκε από τους θείους του, Άφα και Σίκα Ανοάι. Ως το 1992 εμφανίστηκε σε πολλές ανεξάρτητες εταιρείες. Εκείνη την χρονιά υπέγραψε στο WWE και έμεινε ως το 2004. Στην περίοδο αυτή αντιμετώπισε τους κορυφαίους παλαιστές της εποχής. Μετά το WWE, συνέχισε στην ανεξάρτητη σκηνή πάλης, ενώ είχε και ένα πέρασμα το 2007 από το TNA Wrestling. Το 2012 επέστρεψε στο WWE και νίκησε τον Χιθ Σλέιτερ. Το 2015 μπήκε στο Hall of fame. Rikishi Banzai Drop / Rump Shaker (Corner slingshot seated senton) Rikishi Driver (WWF/E) / Over the shoulder reverse piledriver (independent circuit) StinkfaceThe Sultan Camel clutchFatu Samoan Splash (Diving splash) Headbutt Samoan drop Samoan Spike Savate kick Seated senton Side belly to belly suplex Είναι παντρεμένος με την Ταλισούα Φουαβάι-Φατού, με την οποία έχει αποκτήσει πέντε παιδιά. Είναι 55 χρονών. Είναι αδερφός των Ουμάγκα και Σαμ Φατού, ξάδερφος των "Ροκ", Γιοκοζούνα, Ρόζεϊ και Σαμούλα. Δύο από τα παιδιά του, είναι δίδυμα αγόρια, παλαιστές με τα ονόματα Τζέι και Τζίμι Ούσο. Διηπειρωτικό Πρωτάθλημα WWE (1 φορά) Ομαδικό Πρωτάθλημα WWE (1 φορά - με Σκότι Του Χότι) Παγκόσμιο Πρωτάθλημα ομάδων (2 φορές - με Σαμούλα Ανοάι (1) και Ρίκο (1)) Προφίλ στο WWE.com
Γεώργιος της Σαξονίας (1832-1904)

Να μη συγχέεται με τον Γεώργιο της Σαξονίας (1471 - 1539).Ο Γεώργιος (γερμ. Georg von Sachsen, 8 Αυγούστου 1832 - 15 Οκτωβρίου 1904) από τον Οίκο των Βέττιν ήταν βασιλιάς της Σαξονίας (1902 - 1904).

 Ο Φρειδερίκος Αύγουστος Γεώργιος Λουδοβίκος Γουλιέλμος Μαξιμιλιανός Κάρολος Μαρία Νέπομουκ Βαπτιστής Ιαβέρης Κυριακός Ρωμανός ήταν ο δευτερότοκος γιος του Ιωάννη της Σαξονίας και της Αμαλίας Αυγούστας των Βίττελσμπαχ, κόρης του Μαξιμιλιανού Α΄ Ιωσήφ της Βαυαρίας. Νυμφεύτηκε το 1859 τη Μαρία Άννα των Βέττιν-Σαξονίας-Κόμπουργκ & Γκότα, κόρη του Φερδινάνδου Β΄ της Πορτογαλίας, και είχε τέκνα: Μαρία Ιωάννα Αμαλία Φερδινάνδη Αντωνία Λουίζα Ιουλιανή (1860 - 1861). Ελισάβετ Αλβερτίνα Καρολίνα Σιδωνία Φερδινάνδη Λεοπολδίνη Αντωνία Αυγούστα Κλημεντίνη (1862 - 1863). Ματθίλδη (1863 - 1933). Φρειδερίκος Αύγουστος Γ΄ (1865 - 1932), Βασιλιάς της Σαξονίας. Μαρία Ιωσηφίνα (1867 - 1944), παντρεύτηκε τον 2ο εξάδελφό της Όθωνα, Αρχιδούκα της Αυστρίας. Ιωάννης Γεώργιος (1869 - 1938), Πρίγκιπας της Σαξονίας. Μαξιμιλιανός (1870 - 1951), Καθολικός ιερέας. Αλβέρτος (1875 - 1900), Πρίγκιπας της Σαξονίας. Hof- und Staatshandbuch des Königreichs Württemberg (in German). 1901. p. 73.
Queen Rock Montreal

Queen Rock Montreal είναι ο τίτλος του ζωντανά ηχογραφημένου, διπλού άλμπουμ και DVD του βρετανικού ροκ συγκροτήματος Queen, το οποίο κυκλοφόρησε στις 29 Οκτωβρίου του 2007 μέσω της δισκογραφικής εταιρείας "Parlophone" στην Ευρώπη και της "Hollywood" στη Βόρεια Αμερική.Η ηχογράφηση και βιντεοσκόπηση του πραγματοποιήθηκε στο "Montreal Forum" του Μόντρεαλ του Καναδά στις 24 και 25 Νοεμβρίου 1981, ακριβώς δέκα χρόνια πριν τον θάνατο του τραγουδιστή του συγκροτήματος, Φρέντι Μέρκιουρι. Η συναυλία πραγματοποιήθηκε στο πλαίσιο της περιοδείας για την προώθηση του άλμπουμ "The Game".Το άλμπουμ μπήκε στο Top-20 στη Γερμανία και το Ηνωμένο Βασίλειο και το Top-30 στην Αυστρία, την Ιταλία και την Πορτογαλία.

 "Intro" – 1:59 "We Will Rock You (Fast)" (May) – 3:06 "Let Me Entertain You" (Mercury) – 2:48 "Play the Game" (Mercury) – 3:57 "Somebody to Love" (Mercury) – 7:53 "Killer Queen" (Mercury) – 1:59 "I'm in Love with My Car" (Taylor) – 2:03 "Get Down, Make Love" (Mercury) – 4:45 "Save Me" (May) – 4:14 "Now I'm Here" (May) – 5:31 "Dragon Attack" (May) – 3:11 "Now I'm Here (Reprise)" (May) – 1:53 "Love of My Life" (Mercury) – 3:56 "Under Pressure" (Queen, Bowie) – 3:49 "Keep Yourself Alive" (May) – 3:29 "Drum and Tympani Solo" (Taylor) – 3:00 "Guitar Solo" (May) – 5:11 "Flash" (May) * – 2:11 "The Hero" (May) * – 1:51 "Crazy Little Thing Called Love" (Mercury) – 4:15 "Jailhouse Rock" (Jerry Leiber, Mike Stoller) – 2:32 "Bohemian Rhapsody" (Mercury) – 5:28 "Tie Your Mother Down" (May) – 3:52 "Another One Bites the Dust" (Deacon) – 4:00 "Sheer Heart Attack" (Taylor) – 3:53 "We Will Rock You" (May) – 2:09 "We Are the Champions" (Mercury) – 3:27 "God Save the Queen" (tape) (arr. May) – 1:27 Queen Rock Montreal (άλμπουμ) Επίσημη κυκλοφορία: 29 Οκτωβρίου 2007 Οι μουσικοί οι οποίοι ηχογράφησαν το "Queen Rock Montreal" ήταν οι εξής: Φρέντι Μέρκιουρι - φωνητικά, πιάνο, κιθάρα, ντέφι Μπράιαν Μέι - κιθάρα, φωνητικά, πιάνο, συνθεσάιζερ Τζον Ντίκον - μπάσο, φωνητικά Ρότζερ Τέιλορ - τύμπανα, φωνητικά, κρουστά, συνθεσάιζερ Queen Rock Montreal - Queen | Songs, Reviews, Credits | AllMusic Queen: Rock Montreal & Live Aid [DVD | PopMatters] Queen | Queen Rock Montreal - DVD Review - Vintage Rock
Πρωτάθλημα ποδοσφαίρου Γιουγκοσλαβίας

Το Πρωτάθλημα Ποδοσφαίρου Γιουγκοσλαβίας ξεκίνησε το 1923 και έγινε για τελευταία φορά το 1993 με τη διάλυση της Γιουγκοσλαβίας. Αποτελούσε το κορυφαία ποδοσφαιρική βαθμίδα του Βασιλείου της Γιουγκοσλαβίας (1923-1941) και της Σοσιαλιστικής Ομοσπονδιακής Δημοκρατίας της Γιουγκοσλαβίας (1945-1992). Σε αυτό συμμετείχαν ομάδες απο τη Σερβία, Κροατία, Σλοβενία, Μαυροβούνιο, Σκόπια και τη Βοσνία-Ερζεγοβίνη.

 Το Γιουγκοσλαβικό πρωτάθλημα κατέκτησαν 12 διαφορετικές ομάδες. Πολυνίκης υπήρξε ο Ερυθρός Αστέρας Βελιγραδίου με 20 τίτλους. Ακολουθούν η Παρτιζάν Βελιγραδίου με 11 τίτλους και η Χάιντουκ Σπλιτ με 9. 20: Ερυθρός Αστέρας Βελιγραδίου: 1946, 1951, 1953, 1956, 1957, 1959, 1960, 1964, 1968, 1969, 1970, 1973, 1977, 1980, 1981, 1984, 1988, 1990, 1991, 1992. 11: Παρτιζάν Βελιγραδίου: 1947, 1949, 1961, 1962, 1963, 1965, 1976, 1978, 1983, 1986, 1987. 9: Χάιντουκ Σπλιτ: 1927, 1929, 1950, 1952, 1955, 1971, 1974, 1975, 1979. 5: ΟΦΚ Βελιγραδίου: 1931, 1933, 1935, 1936, 1939. 5: Γκρατσιάνσκι Ζάγκρεμπ: 1923, 1926, 1928, 1937, 1940. 4: Ντιναμό Ζάγκρεμπ: 1948, 1954, 1958, 1982. 2: Γιουγκοσλάβια Βελιγραδίου: 1924, 1925. 2: Κονκόρντια Ζάγκρεμπ: 1930, 1932. 2: Βοϊβοντίνα Νόβισαντ: 1966, 1989. 2: Φ.Κ. Σαράγεβο: 1967, 1985. 1: ΧΑΣΚ Ζάγκρεμπ: 1938. 1: Ζελιέζνιτσαρ Σαράγεβο: 1972. Οι πρωταθλήτριες Γιουγκοσλαβίας προέρχονταν μόνο από τρεις Γιουγκοσλαβικές Δημοκρατίες. Τη μερίδα του λέοντος είχαν οι σέρβικες ομάδες με 40 τίτλους. Σερβία: 40 (Ερυθρός Αστέρας 20, Παρτιζάν 11, ΟΦΚ 5, Γιουγκοσλάβια 2, Βοϊβοντίνα 2) Κροατία: 21 (Χάιντουκ 9, Γκρατσιάνσκι 5, Διναμό Ζάγκρεμπ 4, Κονκόρντια 2, ΧΑΣΚ 1) Βοσνία και Ερζεγοβίνη: 3 (ΦΚ Σαράγεβο 2, Ζελιέζνιτσαρ 1) Πρώτος παίκτης σε συμμετοχές είναι ο Ενβέρ Μάριτς (439 αγώνες) και πρώτος σκόρερ του πρωταθλήματος είναι ο Σλόμπονταν Σάντρατς (218 γκολ).
Μπολέσλαφ Α΄ του Τσέσυν

Ο Μπολέσλαφ Α΄, πολων. Bolesław I cieszyński (π. 1363 - 6 Μαΐου 1431) από τον Οίκο των Πιαστ-Σιλεσίας-Τσέσυν ήταν δούκας του Τσέσυν & ημίσεως Γκλόγκουφ & Στσινάβα (από το 1410), του ημίσεως Μπύτομ & Σέβιες (από το 1405) και δούκας του Τόσεκ & Στζέλιν (1410-14).

 Ήταν ο δευτερότοκος γιος του Πσεμύσλαφ Α΄ του Μεταφερόμενου, δούκα του Τσέσυν και της Ελισάβετ των Πιαστ-Σιλεσίας-Οπόλε, κόρης του Μπολέσλαφ δούκα του Μπύτομ, Κόζλε. Νυμφεύτηκε πρώτα το 1406 τη Μαργαρίτα των Πρεμυσλιδών (1380-πριν το 1407), κόρη του Ιωάννη Α΄ δούκα της Οπάβα-Ράτιμπορ. Δεν απέκτησαν απογόνους. Το 1412 ο Μπολέσλαφ Α΄ έκανε δεύτερο γάμο, με την Ευφημία των Πιαστ, κόρη του Σιεμόβιτ Δ΄ δούκα της Μαζοβίας και είχε τέκνα: Αλεξάνδρα π. 1412-1463, παντρεύτηκε τον Λαδίσλαο Γκαράι παλατινό (κόμη) της Ουγγαρίας. Βεντσέσλαος Α΄ 1413/18-1474, δούκας του Τσέσυν. Βλάντισλαφ π.1420-1460, δούκας του Τσέσυν. Πσεμύσλαφ Β΄ 1422/25-1477, δούκας του Τσέσυν. Μπολέσλαφ Β΄ π.1425/28-1452, δούκας του Τσέσυν. Panic, Idzi (2002). Poczet Piastów i Piastówien cieszyńskich. Cieszyn: Urząd Miejski. ISBN 83-917095-4-X. Cawley, Charles, SILESIA, Medieval Lands database, Foundation for Medieval Genealogy,[self-published source][better source needed] Marek, Miroslav. "Complete Genealogy of the House of Piast". Genealogy.EU.
Εθνική Ονδούρας (ποδόσφαιρο ανδρών)

Η εθνική ομάδα ποδοσφαίρου της Ονδούρας εκπροσωπεί την Ονδούρα στις διεθνείς ποδοσφαιρικές διοργανώσεις. Ελέγχεται από την Εθνική Αυτόνομη Ομοσπονδία Ποδοσφαίρου της Ονδούρας (FENAFUTH). Έχει προκριθεί τρεις φορές στην τελική φάση του Παγκοσμίου Κυπέλλου: το 1982, το 2010 και το 2014.

 Η εθνική ομάδα ποδοσφαίρου της Ονδούρας αγωνίστηκε για πρώτη φορά στους αγώνες Τορνέο ντελ Σεντενάριο οι οποίοι πραγματοποιήθηκαν στην Πόλη της Γουατεμάλας το Σεπτέμβριο του 1921, χάνοντας 10–1 από τη Γουατεμάλα.Στα προκριματικά για το Παγκόσμιο Κύπελλο του 1970 ήρθε αντιμέτωπη τη μισητή της αντίπαλό, το Ελ Σαλβαδόρ, γεγονός που αποτέλεσε την αφορμή το ξέσπασμα του πολέμου του ποδοσφαίρου ο οποίος διήρκεσε 100 ώρες. Το 1981 κέρδισε το ΚΟΝΚΑΚΑΦ Τσάμπιονσιπ και προκρίθηκε στο Παγκόσμιο Κύπελλο του 1982. Στο ΚΟΝΚΑΚΑΦ Τσάμπιονσιπ του 1985 τερμάτησε στη δεύτερη θέση, χάνοντας στον τελικό με 2–1 από τον Καναδά. Έδρα της εθνικής ομάδας είναι το Εστάδιο Ολίμπικο Μετροπολιτάνο, χωρητικότητας 37.325 θεατών, το οποίο βρίσκεται στο Σαν Πέδρο Σούλα. Honduras at FIFA Αρχειοθετήθηκε 2015-03-29 στο Wayback Machine. FENAFUTH Αρχειοθετήθηκε 2018-07-02 στο Wayback Machine. Matches at World Football Elo RSSSF List of Honduras Matches
Ντέσμοντ Φάρμερ

Ο Ντέσμοντ Φάρμερ, γεννημένος στις 7 Οκτωβρίου 1981 στο Φλιντ του Μίσιγκαν, είναι επαγγελματίας καλαθοσφαιριστής. Έχει ύψος 1,96 μέτρα και αγωνίζεται στη θέση του σούτινγκ γκαρντ.

 Ο Φάρμερ ξεκίνησε να αγωνίζεται στο λύκειο του Νόρθγουέστερν και φοίτησε στο πανεπιστήμιο της Νότιας Καρολίνας, αγωνιζόμενος μόνο στα δύο τελευταία χρόνια των σπουδών του. Έπαιξε σε 58 αγώνες, με μέσο όρο 19,0 πόντων, 4,7 ριμπάουντ και 1,8 ασίστ.Αφού απορρίφθηκε από την ομάδα των Ιντιάνα Πέισερς υπέγραψε στην Ελλάδα και τον Άρη Θεσσαλονίκης, με τον οποίο αγωνίστηκε σε οκτώ αγώνες του ελληνικού πρωταθλήματος, με μέσο όρο 13,9 πόντων, 3,4 ριμπάουντ και 2,0 ασίστ.Ακολούθησε η μεταγραφή του στο Βέλγιο και στη συνέχεια στην Πολωνία, πριν επιστρέψει στην πατρίδα του για τη NBA D-League και τους Τούλσα 66ers. Πριν αγωνιστεί για οκτώ αγώνες στο ΝΒΑ και τους Σιάτλ Σουπερσόνικς, υπέγραψε στην ισπανική Σαραγόσα, ενώ ολοκλήρωσε τη χρονιά στους Τούλσα 66ers. Το 2007-08, αγωνίστηκε και πάλι στο NBDL με τους Ρίο Γκράντε Βάλεϊ Βάιπερς και στο πρωτάθλημα του Πουέρτο Ρίκο με τους Ατλέτικος ντε Σαν Ζερμάν, πριν υπογράψει στους Σαν Αντόνιο Σπερς τον Σεπτέμβριο του 2008. Με τους Σπερς αγωνίστηκε σε τρεις αγώνες, πετυχαίνοντας 13 πόντους και μαζεύοντας 6 ριμπάουντ.Στη συνέχεια, συμφώνησε με τη ρωσική Σπαρτάκ Πριμόριε και την κροατική ΚΚ Ζάνταρ, πριν επιστρέψει στις Ηνωμένες Πολιτείες και τους Ρίνο Μπίγκχορνς. Τη σεζόν 2010-11, φόρεσε τη φανέλα της ισραηλινής Ιρόνι Άσκελον, συνεχίζοντας στη Δομινικανή Δημοκρατία, την Κολομβία και την Αργεντινή. Το 2015, αγωνίστηκε με την ομάδα της Σίγκαλ Πρίστινα από το Κόσοβο και της Γκουαϊκέριες από τη Βενεζουέλα. Desmon Farmer Player Profile, San Antonio Spurs Desmon Farmer NBA Stats | Basketball-Reference.com Desmon Farmer Basketball Player Profile
Όμιλος Τράπεζας Πειραιώς

Ο Όμιλος Τράπεζας Πειραιώς είναι το δίκτυο εταιριών με πυρήνα την Τράπεζα Πειραιώς. Τον Δεκέμβριο του 2020 είχε 444 καταστήματα στην Ελλάδα και περίπου 16 στο εξωτερικό. Εχει παρουσία σε 3 χώρες : Γερμανία Ελλάδα, Ουκρανία. Ο Όμιλος απασχολεί 11.345 ανθρώπους. Η Τράπεζα Πειραιώς είναι εισηγμένη στο Χρηματιστήριο Αθηνών (ΧΑΑ: ΠΕΙΡ).

 Ο Όμιλος της Τράπεζας Πειραιώς δραστηριοποιείται στη λιανική τραπεζική, στη χρηματοδότηση των μικρών και μεσαίων επιχειρήσεων, στις αγορές κεφαλαίων, στην επενδυτική τραπεζική, στη χρηματοδοτική μίσθωση (leasing), στην αγορά ακινήτων (real estate) και τη χρηματοδότηση του τομέα της ναυτιλίας, στην πράσινη τραπεζική, στην ηλεκτρονική τραπεζική. Το 1995, ιδρύθηκε η Piraeus Bank Romania και ένα χρόνο αργότερα το πρώτο ιδιωτικό τραπεζικό ίδρυμα της Αλβανίας, το οποίο τώρα έχει πάνω από 56 καταστήματα. Το 1999 με την εξαγορά της Χίος Βank, ο Όμιλος ανέλαβε τα υποκαταστήματα της Χίος στη Σόφια της Βουλγαρίας. Έχει σήμερα 83 υποκαταστήματα στη χώρα. Ο Όμιλος απέκτησε επίσης μια μικρή τράπεζα που εδρεύει στη Νέα Υόρκη, τη Marathon National Bank και την Interbank NY. Εν συνεχεία συγχώνευσε την Interbank στη Marathon Bank. Το 2002, ο Όμιλος απορρόφησε το 58% της ΕΤΒΑ (Ελληνική Τράπεζα Βιομηχανικής Ανάπτυξης). Ο Όμιλος ξεκίνησε επίσης μια στρατηγική συμμαχία με την ING Group, η οποία πήρε ένα 5% των μετοχών της Τράπεζας Πειραιώς. Το 2006, ο Όμιλος πώλησε στην ING τη συμμετοχή του σε μια εταιρεία αμοιβαίων κεφαλαίων, την οποία διαχειρίζονταν μέχρι πρότινος από κοινού. Η συνεργασία συνεχίζεται μέσω της εταιρείας τραπεζοασφαλιστικών ING-PIRAEUS. Το 2005, ο Όμιλος της Τράπεζας Πειραιώς απέκτησε την Atlas Banka με έδρα το Βελιγράδι της Σερβίας (σήμερα Piraeus Bank Beograd με 42 καταστήματα), και την Egyptian Commercial Bank (σήμερα Piraeus Bank Egypt με 43 καταστήματα). Το 2007, ο Όμιλος αγόρασε ένα τμήμα της Arab Bank στην Κύπρο και τη μετονόμασε σε Τράπεζα Πειραιώς (Κύπρος). Στις 13 Σεπτεμβρίου του 2007 η Τράπεζα Πειραιώς ολοκλήρωσε την εξαγορά του 99,6% του μετοχικού κεφαλαίου της International Commercial Bank στην Ουκρανία, σήμερα Piraeus ICB. Τον Ιούνιο του 2012, ο Όμιλος υπέγραψε συμφωνία με την επενδυτική Bancorp Inc, για τη μεταφορά των μετοχών του Ομίλου στη Marathon Banking Corporation στη Νέα Υόρκη, στην Investors Bancorp. Ο Όμιλος χρησιμοποίησε τα χρήματα που έλαβε για τη Marathon για να χρηματοδοτήσει την εξαγορά της ελληνικής τράπεζας Geniki Bank και το υγιές τμήμα της ATEbank.Στις 26 Μαρτίου 2013, απέκτησε τα ελληνικά υποκαταστήματα της Τράπεζας Κύπρου, τα ελληνικά καταστήματα της Ελληνικής Τράπεζας και της Λαϊκής Τράπεζας. Αργότερα, το 2013, απορρόφησε τη Millenium Bank. Το Πολιτιστικό Ίδρυμα Ομίλου Πειραιώς διεξάγει σχετικές με τον πολιτισμό δραστηριότητες της τράπεζας, οι οποίες αποτελούν μέρος της εταιρικής κοινωνικής ευθύνης. Το ιστορικό αρχείο έχει επιμεληθεί το ίδρυμα. Το 2012 το ίδρυμα κέρδισε το Europa Nostra Award. Επίσημη ιστοσελίδα Ιστοσελίδα του Π.Ι.Ο.Π. Αρχειοθετήθηκε 2013-07-04 στο Wayback Machine.
Ιωχαβέδ

Η Ιωχαβέδ (Εβραϊκά:יוכבד) ήταν μητέρα του Ααρών, του Μωυσή και της Μαριάμ, σύζυγος και θεία του Αμράμ, ήταν κόρη ή εγγονή του Λευί. Το όνομά της σημαίνει "Η Δόξα του Θεού". Έζησε περίπου 130 χρόνια.

 Ο Φαραώ διέταξε να ρίχνουν τα αρσενικά μωρά στον ποταμό Νείλο. Ο Αμράμ και η Ιωχαβέδ, με κίνδυνο της ζωής τους, έκρυψαν το βρέφος τους, τον Μωυσή. Μετά από τρεις μήνες δεν μπορούσαν να τον κρύβουν και έτσι η Ιωχαβέδ έβαλε το μωρό σε ένα κιβώτιο από πάπυρο και το άφησε στον Νείλο. Η κόρη του Φαραώ, Μπύθια, βρήκε το κιβώτιο στον Νείλο όταν πήγαινε να λουστεί, το άνοιξε και βρήκε μέσα το μωρό να κλαίει. Η κόρη του Φαραώ κατάλαβε πως είναι ένα από τα παιδιά των Εβραίων και το υιοθέτησε. Με έξυπνο μάλιστα χειρισμό, η Μαριάμ διευθέτησε να το θηλάζει η Ιωχαβέδ. Μιας και στο αρχαίο Ισραήλ οι γυναίκες θήλαζαν επί χρόνια τα μωρά τους, η Ιωχαβέδ του δίδαξε για τον Θεό του Αβραάμ, του Ισαάκ και του Ιακώβ. Η ιστορία της Εξόδου έχει μεταφερθεί πολλές φορές στη μεγάλη οθόνη, με κάποιες καλλιτεχνικές προσαρμογές. Στην ταινία Οι Δέκα Εντολές (The Ten Commanders) του 1956, την Ιωχαβέδ ενσάρκωσε η Μάρθα Σκότ. Το 1973-1974, στην βρετανική μίνι-σειρά "Μωυσής ο Νομοθέτης" (Μoses the Lawgiver) το ρόλο της Ιωχαβέδ είχε η Ντίνα Ντορόν. Το 1998, η DreamWorks Animation Pictures παρουσιάζει την πρώτη κλασσική ταινία κινουμένων σχεδίων της "Ο πρίγκιπας της Αιγύπτου" (The Prince of Egypt), την Ιωχαβέδ ερμήνευσε η Ισραηλινή τραγουδίστρια Όφρα Χάζα. Μάλιστα, η ομορφιά της εντυπωσίασε τόσο τους σχεδιαστές ώστε να δώσουν στην Ιωχαβέδ τη μορφή της. Η Όφρα Χάζα ερμήνευσε το νανούρισμα που τραγουδά η Ιωχαβέδ στο νεογέννητο Μωυσή, καθώς τον αφήνει στο ποτάμι, σε 18 γλώσσες, συμπεριλαμβανομένου και της μητρικής της (Εβραϊκά). Πολυμέσα σχετικά με το θέμα Jochebed στο Wikimedia Commons
NGC 371

To NGC 371 είναι αστρικό σμήνος το οποίο απέχει 200.000 έτη φωτός και βρίσκεται στο Μικρό Νέφος του Μαγγελάνου. Είναι ένα από τα κοντινότερα στον Γαλαξία μας.

 Δεδομένα για το NGC 371 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 371 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 371 στο Wikimedia Commons
Delta Works

Το νερό από πάντα έπαιζε έναν κεντρικό ρόλο στην ιστορία της Ολλανδίας. Μετά τη μεγάλη πλημμύρα του 1953, αποφασίστηκε η ίδρυση της Deltaworks, ενός από τα μεγαλύτερα προγράμματα διαχείρισης νερού στον κόσμο. Η επιτροπή Delta συστάθηκε 20 μέρες μετά την πλημμύρα της Βόρειας Θάλασσας, στις 21 Φεβρουαρίου 1953. Η επιτροπή αυτή γνωμοδότησε πάνω στην αύξηση της ασφάλειας. Αυτή ήταν μια δύσκολη αποστολή, καθώς το Νιούε Βάτερβεγκ και το Βέστερσελντε (ολλανδικά: Westerschelde) έπρεπε να παραμείνουν ανοιχτά για την οικονομική επιβίωση των λιμανιών του Ρότερνταμ και της Αμβέρσας. Η επιτροπή Delta τελικά έδωσε πέντε γνωμοδοτήσεις, που αποτέλεσαν το σχέδιο Delta στις 18 Οκτωβρίου 1955. Όλα μαζί τα έργα της DeltaWorks κόστισαν περίπου 5 δις Ευρώ.

 Το Οστερσέλντεκερινγκ (Oosterscheldekering) έγινε το μεγαλύτερο προστατευτικό φράγμα παγκοσμίως. Το προστατευτικό έναντι των κυματισμών κατά τη διάρκεια μιας καταιγίδας με συνολικό μήκος 3 χιλιόμετρα θα αποτελούνταν από 65 προκατασκευασμένους πυλώνες από σκυρόδεμα, μεταξύ των οποίων θα τοποθετούνταν 62 ατσάλινες θύρες. Το Μέσλαντκερινγκ (Maeslandkering) είναι το μοναδικό προστατευτικό καταιγίδας στον κόσμο που διαθέτει τόσο μεγάλα κινούμενα μέρη: οι θύρες του είναι 240 μέτρα η κάθεμία. Το προστατευτικό αυτό θα τοποθετούνταν στο Νιούε Βάτερβεχ (Nieuwe Waterweg). Η Deltaworks είναι ένα παγκόσμιο μοντέλο τεχνολογικής ανάπτυξης μέσω του οποίου η ανθρώπινη και οικολογική ασφάλεια έπαιξαν τον κεντρικό ρόλο. Έτσι, η Ολλανδία διεύρυνε την άποψή της σχετικά με την ασφάλεια και το νερό. Τα έργα της DeltaWorks συνθέτουν ένα μοναδικό συνδυασμό ανάμεσα στην ασφάλεια, την οικονομία την αναψυχή και τη φύση. Επίσημη ιστοσελίδα της Δέλτα Έργων
Ντίνου Μπρατιάνου

Ο Ντίνου Μπρατιάνου (13 Ιανουαρίου 1866 – 20 Μαΐου 1950), γεννημένος ως Κονσταντίν Ι. Κ. Μπρατιάνου, ήταν Ρουμάνος πολιτικός, που ηγήθηκε του Εθνικού Φιλελεύθερου Κόμματος (PNL) ξεκινώντας το 1934.

 Γεννημένος στο κτήμα Φλορίκα, στο Στεφανέστι, στην κομητεία Άρτζες, ήταν γιος του μεγάλου Ρουμάνου πολιτικού Ιόν Μπρατιάνου και αδελφός του Ιόν Ι. Κ. Μπρατιάνου και του Βιντίλα Μπρατιάνου . Σπούδασε μηχανικός στο Πολυτεχνείο του Βουκουρεστίου και στην Εθνική Ανώτατη σχολή Ορυχείων (École des mines) στο Παρίσι . Αν και εξελέγη για πρώτη φορά στη Βουλή των Αντιπροσώπων της Ρουμανίας το 1895 (και εξελέγη χωρίς διακοπή μεταξύ 1910 και 1938), δεν κατείχε καμία κυβερνητική θέση μέχρι το 1933-1934 (όταν ήταν υπουργός Οικονομικών). Μετά τη δολοφονία του πρωθυπουργού Ιόν Γ. Ντούκα από τη Σιδηρά Φρουρά (Δεκέμβριος 1933), έγινε επικεφαλής του PNL. Κατά τη διάρκεια του μεσοπολέμου, άρχισε να εναντιώνεται στο αυταρχικό καθεστώς του βασιλιά Καρόλου Β' της Ρουμανίας και του πρωθυπουργού του Γκεόργκε Ταταρέσκου. Μετά την παραίτηση του Καρόλου και του φασιστικού καθεστώτος γνωστού ως Εθνικό Κράτος των Λεγεώνων, ο Μπρατιάνου προσέφερε την υποστήριξή του στον δικτάτορα Ιόν Αντονέσκου, δεδομένου ότι η στενή σχέση του τελευταίου με τη ναζιστική Γερμανία είχε βοηθήσει τη Ρουμανία να κερδίσει εδάφη, που είχε χάσει από τη Σοβιετική Ένωση (Βεσσαραβία, Βόρεια Μπουκοβίνα, και την περιοχή Χέρτσα), που λήφθηκαν πίσω από την Επιχείρηση Μπαρμπαρόσα του Β ' Παγκοσμίου Πολέμου. Οι βαριές απώλειες που προκλήθηκαν στα ρουμανικά στρατεύματα και οι επιτυχείς επιθέσεις του Κόκκινου Στρατού έκαναν τον Μπρατιάνου να ευνοήσει το σχέδιο του βασιλιά Μιχαήλ να ευθυγραμμίσει τη Ρουμανία με τους Συμμάχους. Μετά το Βασιλικό Πραξικόπημα της 23ης Αυγούστου 1944, ήταν υπουργός χωρίς χαρτοφυλάκιο σε δύο διαδοχικές κυβερνήσεις του Κονσταντίν Σανατέσκου. Ως ηγέτης του PNL, δεν μπόρεσε να επιβραδύνει την άνοδο του Ρουμανικού Κομμουνιστικού Κόμματος στην εξουσία, καθώς η έκκληση του κόμματος είχε υποστεί μεγάλα πλήγματα λόγω της συμπάθειας του Μπρατιάνου προς τον Αντονέσκου. Επεδίωξε να αντιταχθεί στους κομμουνιστές διαμαρτυρόμενος στους Αμερικανούς και Βρετανούς διπλωμάτες από το Βουκουρέστι. Ο Κόρτλαντ Βαν Ρενσελάερ Σούιλερ, ο Αμερικανός στρατηγός, απεικόνισε τον άνθρωπο που υποτίθεται ότι θα πολεμούσε τους κομμουνιστές: «Γενικά, ο κ. Μπρατιάνου με έχει απογοητεύσει ως πολιτικό ηγέτη», έγραψε ο Σούιλερ το 1945. «Είναι σχεδόν 80 και φαίνεται να σπαταλά την ενέργειά του. Αν και είναι πολύ δυσαρεστημένος για την πραγματική κατάσταση των πραγμάτων, δεν έχει προσφέρει ένα εποικοδομητικό πρόγραμμα ανάκαμψης, εκτός από μια γενική αντίθεση σε αυτό που αποκαλεί τις υπέρογκες και άδικες απαιτήσεις που θέτει η Ρωσία». Αρνήθηκε να γίνει μέλος του κομμουνιστικού υπουργικού συμβουλίου, που σχημάτισε ο Πέτρου Γκρόζα στις 6 Μαρτίου 1945. Συνελήφθη και φυλακίστηκε χωρίς δίκη, πέθανε το 1950, πιθανότατα στη φυλακή Σίγκετ.
Οικογένεια Κοντογούρη

Η Οικογένεια Κοντογούρη είναι από την Πάτρα με απώτερη καταγωγή από την Καφαλληνία. Γενάρχης είναι ο Ανδρέας Κοντογούρης από την Κεφαλληνία, που το 1786 εγκαταστάθηκε στην Πάτρα. Ήταν αγωνιστής κατά την Επανάσταση του 1821 και διπλωμάτης· νυμφεύτηκε τη Ζωή Μεσσηνέζη και είχε παιδί τον δικαστικό Στυλιανό. Γιος του Στυλιανού ήταν ο πολιτικός Αριστομένης Κοντογούρης, σύζυγος της Βικτωρίας κόρης του Χρύσανθου Σισίνη και της Βασιλικής Μπότσαρη. Παιδιά του Αριστομένη ήταν ο Νικόλαος Κοντογούρης και ο Φίλιππος Κοντογούρης.

 Ανδρέας Κοντογούρης, αγωνιστής της Επανάστασης του 1821 και διπλωμάτης, σύζυγος της Ζωής Μεσσηνέζη Γεώργιος Κοντογούρης Στυλιανός Κοντογούρης, δικαστικός Αριστομένης Κοντογούρης δήμαρχος Πάτρας και βουλευτής Αχαΐας, σύζυγος της Βικτωρίας Σισίνη Νικόλαος Κοντογούρης, πολιτικός και στρατιωτικός Φίλιππος Κοντογούρης πρόξενος Μοναστηρίου κατά τη διάρκεια του Μακεδονικού Αγώνα Στέφανος Θωμόπουλος, "Οι Δήμαρχοι Πατρέων από το 1863 μέχρι του 1930", Νεολόγος Πατρών, φ. 10/09/1930, σελ. 1 Ίδρυμα Μακεδονικού Αγώνα, Συλλογή Φωτογραφιών, ανακτήθηκε 5 Φεβρουαρίου 2013 Γιώτα Καΐκα-Μαντανίκα, Το πτερόν είς τον πίλον, τόμος Α΄, εκδόσεις "Γιάννης Πικραμένος", Πάτρα 2009 ISBN 978-960-6628-20-7 (ιδίως οι σελίδες 400-408) I. K. Mαζαράκης - Αινιάν, Ο Μακεδονικός Αγώνας, Εκδόσεις Δωδώνη, Αθήνα 1981. Μακεδονία, 7 Φεβρουαρίου 1922, από το ψηφιακό αρχείο εφημερίδων της Εθνικής βιβλιοθήκης Μακεδονία, 28 Φεβρουαρίου 1921, από το ψηφιακό αρχείο εφημερίδων της Εθνικής βιβλιοθήκης Ανδρέα Ευθ. Μουγγολιά, Το Β' Γυμνάσιον εν Πάτραις. Αχαία: Δύο αιώνων παρουσία στην νεοελληνική εκπαίδευση, Εκδοτικό τυπογραφείο Πατρών Ιωαν. Πετράκη, Πάτρα 1999 Χρήστος Μούλιας, Το λιμάνι της σταφίδας, Πάτρα 1828-1900 Εκδόσεις Περί τεχνών, Πάτρα 2000 ISBN 960-86814-0-5 Νίκος Μπακουνάκης, Πάτρα 1828-1860, μια ελληνική πρωτεύουσα στον 19ο αιώνα, δεύτερη έκδοση, εκδόσεις Καστανιώτη, Αθήνα 1995 ISBN 960-03-0000-3 Νεολόγος, 13 Αυγούστου 1913, επιμνημόσυνος λόγος του Λουκά Κανακάρη, από το μουσείο τύπου Πάτρας Νεολόγος, 1 Αυγούστου 1913, από το μουσείο τύπου Πατρών Νίκος Ε. Πολίτης, Ο Πατραϊκός Αθλητισμός, τόμος Α', Η πρώτη δεκαετία: 1891-1900, Αχαϊκές εκδόσεις, Πάτρα 1994 ISBN 960-7164-93-X Κώστας Ν. Τριανταφύλλου, Ιστορικόν λεξικόν των Πατρών, Εκ του τυπογραφείου Πέτρου Κούλη, Πάτρα 1995, 3η έκδοση, λήμμα Κοντογούρης Πέτρος Ψωμάς, Δήμαρχοι Πατρέων 1836-2006, Εκδόσεις "Το Δόντι", Πάτρα 2007 ISBN 978-960-88046-2-3
Θεόκτιστο Αρκαδίας

Το Θεόκτιστο είναι ορεινό χωριό της Αρκαδίας. Υπάγεται διοικητικά στην Δημοτική Ενότητα Κλείτορος του Δήμου Γορτυνίας και σύμφωνα με την εθνική απογραφή του 2011 έχει πληθυσμό που ανέρχεται σε 205 κατοίκους.

 Βρίσκεται χτισμένο σε μία ορεινή περιοχή στο βόρειο τμήμα της Αρκαδίας και εγγύς των ορίων της με την Αχαΐα, καθώς και των ορίων του Δήμου Γορτυνίας με τον Δήμο Καλαβρύτων, όπως και των άλλοτε ομώνυμων επαρχιών. Βρίσκεται σε υψόμετρο περίπου 650 μέτρων. Γειτνιάζει με το Δρακοβούνι στα νότια, το Πράσινο στα νοτιοανατολικά, το Στενό στα ανατολικά, το Παγκράτι στα βορειοανατολικά, τα Παγκραταίικα Καλύβια και τα Σελλά Παγκρατίου στα βόρεια-βορειοανατολικά, το Ζευγολατιό στα βόρεια, τα Καλύβια στα βόρεια-βορειοδυτικά και τα Άνω και Κάτω Καλύβια Κερπινής στα νοτιοδυτικά. Σε σχετικά κοντινή απόσταση βρίσκεται και η τεχνητή Λίμνη Λάδωνα που δημιουργήθηκε έπειτα από κατασκευή φράγματος στον ποταμό Λάδωνα.. Κοντά στο χωριό υπάρχει το γεφύρι του Τσερνοτάμπεη στον Λάδωνα στον συνοικισμό Χάνια Φιλίων Αχαΐας στα διοικητικά όρια Αρκαδίας και Αχαΐας. Το χωριό απέχει οδικώς περίπου: Αρκαδία30 χιλιόμετρα από τη Βυτίνα. 30 χιλιόμετρα από το Λεβίδι. 51 χιλιόμετρα από τη Δημητσάνα. 52 χιλιόμετρα από την Τρίπολη.Αχαΐα16 χιλιόμετρα από την Κλειτορία. 24 χιλιόμετρα από το Πάος. 32 χιλιόμετρα από τα Τριπόταμα. 42 χιλιόμετρα από τα Καλάβρυτα. 124 χιλιόμετρα από την Πάτρα.Ηλεία45 χιλιόμετρα από τη Δίβρη. 100 χιλιόμετρα από τον Πύργο. Κατά την εθνική απογραφή του 2001 το χωριό είχε πληθυσμό 377 κατοίκους. Στο Θεόκτιστο υπάρχει το Δρακοπούλειο Πνευματικό Κέντρο όπου στεγάζεται και το Κοινοτικό Ιατρείο του χωριού, ενώ επίσης υπάρχει και Δημοτικό Σχολείο. Επιπλέον, στο Θεόκτιστο λειτουργεί λαογραφικό μουσείο. Η κεντρική εκκλησία του χωριού είναι αφιερωμένη στους Άγιους Θεοδώρους, ενώ επίσης υπάρχει και η εκκλησία του Αγίου Γεωργίου. Η κεντρική οδός που διέρχεται από τον οικισμό ονομάζεται Οδός Ανδρέα Δρακόπουλου. Το χωριό διαθέτει καφενεία, παντοπωλεία, καθώς και ξενώνα επισκεπτών και τουριστών. Theoktisto-arkadias.blogspot.com - Ιστότοπος για το χωριό. Exploring-Greece.gr - Θεόκτιστο. Mariailiaki.gr - Θεόκτιστο: Ένα πανέμορφο χωριό μέσα στα καταπράσινα βουνά της Αρκαδίας Αρχειοθετήθηκε 2017-08-24 στο Wayback Machine.. Θεόκτιστο - Πανόραμα, ανθρώπων και χώρου, Λεύκωμα
Γερμανική Λεγεώνα

Η Γερμανική Λεγεώνα ήταν ένα στρατιωτικό σώμα, που αποτελούνταν από Γερμανούς και Ελβετούς φιλέλληνες και σκοπός του ήταν η στρατιωτική ενίσχυση των επαναστατημένων Ελλήνων. Η συμβολή της στην Ελληνική Επανάσταση δεν ήταν ουσιαστική καθώς τα μέλη της μην αντέχοντας τις δύσκολες συνθήκες διαβίωσης επέστρεψαν γρήγορα στις πατρίδες τους.

 Εμπνευστής της Γερμανικής Λεγεώνας ήταν ο φιλέλληνας καθηγητής της αρχαίας ελληνικής φιλολογίας, στο Πανεπιστήμιο του Μονάχου, Φρήντριχ Τηρς. Ο Τηρς ξεκίνησε τις προσπάθειες για τη δημιουργία του συγκεκριμένου σώματος το καλοκαίρι του 1821 όμως, καθώς έγινε σύντομα γνωστό στις αυστριακές αρχές το σχέδιο του, αναγκάστηκε να σταματήσει για λίγο κάθε σχετική ενέργεια. Λίγο αργότερα κατάφερε να έρθει σε επαφή με τον Θεσσαλό Θεοχάρη Κεφαλά, που βρισκόταν στην Τεργέστη, ο οποίος το Σεπτέμβριο της ίδιας χρονιάς ήρθε στην Ελλάδα για να ενημερώσει τις ελληνικές αρχές για το σχέδιο του Τηρς και να ζητήσει να το εγκρίνουν. Ο Κεφαλάς εκλέχτηκε μέλος του Αρείου Πάγου και στις 23 Νοεμβρίου 1821 ο Άρειος Πάγος επικύρωσε το σχέδιο του Τηρς. Σύμφωνα με αυτό η Λεγεώνα θα δημιουργούνταν στη Γερμανία και θα είχε δικούς της αξιωματικούς, θα υπαγόταν όμως στο «των Πανελλήνων αρχιστράτηγον» και θα πολεμούσε μαζί με τις ελληνικές δυνάμεις. Βάση της θα ήταν ο Βόλος. Παράλληλα εκτός από τη στρατιωτική ενίσχυση των Ελλήνων σκοπός της Λεγεώνας θα ήταν η εκπαίδευσή των επαναστατών στο τακτικό πόλεμο. Η ελληνική κυβέρνηση συμφώνησε να καταβάλλει στα μέλη της Λεγεώνας τους μισθούς και τις συντάξεις, μετά το τέλος της επανάστασης, και να τους παραχωρήσει εκτάσεις. Επιπρόσθετα υποσχέθηκε να δώσει την ελληνική ιθαγένεια σε όσους εθελοντές θα επιθυμούσαν να γίνουν Έλληνες πολίτες. Στη συνέχεια ο Κεφαλάς στάλθηκε στη Γερμανία ως εντεταλμένος της Α' Εθνοσυνέλευσης της Επιδαύρου, μαζί με τον Πολυχρόνη Δροσινό (που ήταν και αυτός μέλος της Συνέλευσης) με σκοπό την αναζήτηση οικονομικής ενίσχυσης και την έγκριση του σχεδίου του Τηρς. Στα τέλη Ιουλίου του 1822 ξεκίνησαν επαφές με τη «Φιλελληνική Επιτροπή της Ζυρίχης», για τη χορήγηση δανείου 150.000 φλωρινίων. Στις 6 Δεκεμβρίου 1822 έφτασαν στην Ελλάδα 115 Γερμανοί και Ελβετοί, υπό την ηγεσία του Θεοχάρη Κεφαλά. Στις 14 Ιανουαρίου του 1823 υπογράφηκε επίσημο συμφωνητικό που ρύθμιζε τα θέματα σχετικά με τη λειτουργία της Γερμανικής Λεγεώνας. Σύμφωνα με αυτό η Λεγεώνα θα υπαγόταν στη κεντρική ελληνική κυβέρνηση και η αμοιβή των μελών της καθώς και η εξόφληση του προαναφερθέντος δανείου θα αποτελούσε εθνικό χρέος. Την ίδια μέρα ψηφίστηκε ο νόμος 20, της 14ης Ιανουαρίου του 1823, «περί Γερμανικής Λεγεώνας», σύμφωνα με τον οποίο το εν λόγω σώμα θα αποτελούνταν από 600 άνδρες. Η Γερμανική Λεγεώνα δεν κατάφερε να βοηθήσει ουσιαστικά την Ελληνική Επανάσταση. Πολλά μέλη της Λεγεώνας πέθαναν από τύφο ενώ οι πιο πολλοί γύρισαν σύντομα στις χώρες τους καθώς δεν άντεξαν τις αντίξοες συνθήκες διαβίωσης. Κάποιοι λίγοι που παρέμειναν εντάχθηκαν στο σώμα του Λόρδου Βύρωνα στο Μεσολόγγι. Εγκυκλοπαίδεια Πάπυρος Λαρούς Μπριτάννικα, τ.32, Λήμμα Λεγεώνα, Γερμανική, σελ. 497
Κόντι Ρόουντς

Ο Κόντι Γκάρετ Ράνελς (Cody Garrett Runnels, 30 Ιουνίου 1985) είναι Αμερικανός παλαιστής, περισσότερο γνωστός με το όνομα που έχει στα ρινγκ, Κόντι Ρόουντς. Ο Ρόουντς εργαζόταν για την εταιρεία πάλης WWE.

 Ο Ράνελς γεννήθηκε στην Τζόρτζια των Η.Π.Α.. Ο πατέρας του ο Ντάστι Ρόουντς είναι θρυλικός παλαιστής του παρελθόντος, ενώ και ο αδερφός του, Γκόλνταστ, είναι επαγγελματίας παλαιστής. Ως ερασιτέχνης παλαιστής ξεκίνησε από το λύκειο και κατέκτησε αρκετές διακρίσεις. Έτσι, έχοντας και οικογενειακή ιστορία στον χώρο ασχολήθηκε επαγγελματικά, υπογράφοντας συμβόλαιο με το WWE το 2006 και ξεκίνησε να εμφανίζεται στην θυγατρική εταιρεία που βρίσκεται στο Οχάιο. Στις 2 Ιουλίου 2007 έκανε το τηλεοπτικό του ντεμπούτο.Απο τότε αγωνίστηκε μέχρι την παραίτηση του 22 Μαΐου 2016 βάζοντας τέλος σε μια επιτυχημένη καριέρα. Το 2007 ξεκίνησε την καριέρα του στα μεγάλα σόου του WWE και είχε κυρίως σενάρια με άλλους παλαιστές για τους ομαδικούς τίτλους. Αρχικά στο πλευρό του Χάρντκορ Χόλι και αργότερα προδίδοντάς του, και συμμαχώντας με τον Τεντ Ντιμπιάσι για να κατακτήσει και με τους δύο παραπάνω το Παγκόσμιο Πρωτάθλημα Ομάδων. Μαζί με τον Ντιμπιάσι θα συμμαχήσουν με τον Ράντυ Όρτον από το 2008 ως το 2010 για να σχηματίσουν την ομάδα Legacy με την οποία κυριάρχησαν οι τρεις τους στα σόου της εταιρείας. Το 2013 μαζί με το αδερφό του, Γκόλνταστ κατέκτησαν το Ομαδικό Πρωτάθλημα. Από το 2010, και μετά την διάλυση της ομάδας, θα συνεχίσει μόνος του. Θα υπάρξουν και κάποια διαστήματα που θα επανασυνδεθεί ως ομάδα με τον Ντιμπιάσι αλλά μόνο για μερικά βράδια. Η σόλο καριέρα του θα εξελιχθεί πολύ καλά, με σπουδαίες κόντρες και την κατάκτηση του Διηπειρωτικού Πρωταθλήματος. Απο το 2014 μέχρι σήμερα έχει αλλάξει το όνομα του σε Στάρνταστ Στάρνταστ Dark Matter (Arm trap reverse STO) – 2014–present Diamond Dust – 2014 The Queen's Crossbow (Rolling cutter) – 2014–presentΚόντι Ρόουντς Cross Rhodes (Rolling cutter) – 2009-2014 Silver Spoon DDT (Flowing DDT) – 2007–2009 Στάρνταστ Alabama Slam (Double leg slam) Beautiful Disaster (Springboard roundhouse kick) Falling inverted DDT Springboard bionic elbow Straight jacket DDTΚόντι Ρόουντς Alabama Slam (Double leg slam) – Υιωθετιμένο απο τον Χάρντκορ Χόλλι Bulldog, μερικές φορές από το δεύτερο σχοινί – Υιωθετιμένο από τον αδερφό του Γκόλνταστ Crossbody, μερικές φορές απο το τρίτο σχοινί Inverted suplex slam Knee drop Moonsault σε όρθιο αντίπαλο Beautiful Disaster / Disaster Kick (Springboard roundhouse) Muscle buster Russian legsweep Διηπειρωτικό Πρωτάθλημα WWE (2 φορές) Παγκόσμιο Πρωτάθλημα Ομάδων (3 φορές) – με Χάρντκορ Χόλι και Τεντ Ντιμπιάσι (2) Ομαδικό Πρωτάθλημα WWE (2 φορές) – με Ντρου Μάκινταϊρ και Γκόλνταστ Προφίλ στο WWE.com Προφίλ στο slam.canoe.ca Αρχειοθετήθηκε 2010-12-06 στο Wayback Machine.